Deltagere: Ivan Busk Jensen, Mogens Jeppesen, Steen Nielsen, Dorthe Knudsen og

Claus Stenum Jensen (referent)

Desuden deltog filialdirektør for Nordea i Århus Knud Jensen.

Afbud:

1. **Nye lån og underskrivelse af lånedokumenter**
Der er to lån. Et kontantlån med afdrag og et afdragsfrit lån.
De forskellige lånedokumenter blev gennemgået af Knud Jensen og derefter underskrevet.

Lånene træder i kraft fra den 30. juni 2017 og er10-årige lån.

1. **Husleje fra 01.07.207**

Med virkning fra den 1. juli 2017 nedsættes huslejen med 1450 kr. pr. måned pr. bolig, da ydelsen på de nye lån giver bestyrelsen mulighed for dette.

Da lånene først træder i kraft pr.30.06.2017, er der en smule tvivl om den endelige rente, som fastsættes på denne dato.

1. **Netværksproblemer.**

Lars bemærkede tidligere, at der kan være problemer med internetforbindelsen, da vore forskellige forbindelser har kanaler, som kan forstyrre hinanden og derved mistes hastighed på de enkelte linjer.

Lars er nu gået nærmere ind i problemet med den noget ustabile internetforbindelse.
Stofa siger, det skyldes, at vi ”deler kanaler”, hvis flere er på internettet samtidigt, og de kan så optage plads for hinanden, så de indbyrdes svækkes.
Hvis man gerne vil have en kanal for sig selv, så forbindelsen er stabil, så kan man købe sin egen router for omkring 400 kr.

Stofa mener, at de har leveret det, der var lagt op til, så det er for egen regning.

Er du i tvivl om, hvor en sådan router kan købes og hvordan den installeres, så spørg Lars, som har taget konsekvensen af det ustabile internet og købt sin egen.

1. **Eventuelt**

Der har været flere henvendelser på køb af andele. Derfor opretter vi nu en venteliste.

Claus overtager opdateringen af foreningens hjemmeside

Vi fastsatte arbejdsopgaver til arbejdsdagen på lørdag den 17. juni

Næste møde afholdes i begyndelsen af september. Ivan indkalder.